
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ūdens apsaimniekošanas likumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Lai nodrošinātu valsts pārvaldes institucionālās sistēmas pilnveidošanu, darbības efektivitāti, optimizāciju un birokrātijas mazināšanu, pieņemts lēmums par Enerģētikas un vides aģentūras (turpmāk – Aģentūra) likvidēšanu, to pievienojot Valsts vides dienestam (turpmāk – Dienests). Atbilstoši Ministru kabinets  2025. gada 26. augusta izdevis rīkojumu Nr. 533 “Par Enerģētikas un vides aģentūras pievienošanu Valsts vides dienestam”.

Izvērtējot abu iestāžu funkcijas, secināts, ka abu iestāžu funkciju ietvari izriet no vieniem un tiem pašiem normatīvajiem aktiem, kā arī Eiropas Savienības politika un izrietošais regulējums vides, klimata un enerģētikas jomā arvien vairāk veido sinerģiju. Abas iestādes dala kompetenci ietekmes uz vidi novērtējuma procedūras īstenošanā, rūpniecisko avāriju riska novērtēšanā, degvielas uzpildes staciju kontroles un ogļūdeņražu ieguves uzraudzības jomā, kā arī citās jomās. Attiecīgi ir acīmredzama iespēja koncentrēt iestāžu kompetences un funkcijas, kā arī konsolidēt darba organizāciju, un tādējādi rast resursus  kapacitātes palielināšanai un samazināt administratīvo slogu iestāžu klientiem.
Aģentūra pildīja arī Dienesta augstākas iestādes funkciju administratīvā procesa ietvaros, izskatot apstrīdēšanas iesniegumus par Dienesta izdotajiem administratīvajiem aktiem, ar kuriem izsniedz, atsaka izsniegt vai atceļ atļaujas dabas resursu izmantošanai un vides piesārņošanai. Apstrīdēto administratīvo aktu pārskatīšanu efektīvi var realizēt arī Dienesta ģenerāldirektors kā augstāka amatpersona, kas atbilstu labas pārvaldības, lietderības un administratīvā procesa principiem un vienlaikus ļautu arī Dienesta ietvaros veidot vienotu praksi un paaugstināt amatpersonu kvalifikāciju. Ūdens apsaimniekošanas likums ir viens no likumiem, kurā ir iekļautas Aģentūras uzdevums izskatīt iesniegumus par apstrīdētajiem administratīvajiem aktiem. Tāpēc, lai nodrošinātu sabiedrībai skaidri saprotamu regulējumu par iestāžu kompetencēm, izstrādāts likumprojekts"Grozījumus Ūdens apsaimniekošanas likumā"(turpmāk - Likumprojekts).
Reģionālā vides pārvalde ir VVD struktūra, līdz ar to nav lietderīgi  likumā dot atsauci uz konkrētu iestādes struktūrvienību, būtu jānorāda tikai pati iestāde.
1.2. Mērķis
Mērķa apraksts
Aktualizēt Dienesta funkcijas pēc Aģentūras pievienošanas, lai nodrošinātu precīzu un sabiedrībai skaidri saprotamu regulējumu par Dienesta kompetenci apstrīdēto administratīvo aktu izskatīšanā ūdens resursu izmantošanas jomā. 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ūdens apsaimniekošanas likumā ir noteikta Aģentūras kompetence apstrīdēto Dienesta izdoto administratīvo aktu pārskatīšanā. 
Problēmas un risinājumi
Problēmas apraksts
Pēc Aģentūras pievienošanas Dienestam Ūdens apsaimniekošanas likumā iekļautās Aģentūras funkcijas pārņem Dienests. Neveicot grozījumus Ūdens apsaimniekošanas likumā, sabiedrībai nebūs skaidra Dienesta izdoto lēmumu ūdens izmantošanas jomā apstrīdēšanas kārtība, jo tāda kompetence būs noteikta likvidētai iestādei. Apstāklis, ka Dienests pārņem Aģentūras funkcijas, automātiski nenozīmē, ka Dienests iegūst arī augtākas iestādes statusu administratīvā procesa ietvaros. Ūdens apsaimniekošanas likumā vēl ir minēts Aģentūras iepriekšējais (līdz 30.01.2025.) nosaukums - Vides pārraudzības valsts birojs.
Reģionālā vides pārvalde ir VVD struktūra, līdz ar to nav lietderīgi  likumā dot atsauci uz konkrētu iestādes struktūrvienību.
Risinājuma apraksts
Ūdens apsaimniekošanas likuma 26.panta trešajā daļā noteikts, ka Aģentūra izskata iesniegumus par Dienesta izdotajiem administratīvajiem aktiem, ar kuriem izsniedz vai atsaka izsniegt ūdens resursu lietošanas atļaujas, uzdod veikt pasākumus ūdens stāvokļa saglabāšanai ārkārtējos apstākļos, uzdod veikt pasākumus, lai mazinātu nelabvēlīgo ietekmi uz ūdensobjekta stāvokli.
Likumprojekts paredz precizēt iestāžu kompetenci saskaņā ar Ministru kabineta 2024. gada 7. jūnija rīkojuma Nr. 446 “Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju” Klimata un enerģētikas ministrijas izveidošanu 2. punktu, kas paredz, ka Klimata un enerģētikas ministrija ar 2024. gada 1. jūliju pārņem no Vides aizsardzības un reģionālās attīstības ministrijas vides aizsardzības politikas jomu.
Likumprojekts paredz grozījumus Ūdens apsaimniekošanas likuma 26.pantā, nosakot, ka turpmāk Dienesta lēmumu par Ūdens apsaimniekošanas likuma 13.panta otrajā daļā un 14.panta trešajā daļā minēto pasākumu noteikšanu, kā arī atļauju izsniegšanu vai atļaujas nosacījumiem varēs apstrīdēt vispārējā, Administratīvā procesa likumā noteiktajā kārtībā. Proti, lēmumu viena mēneša laikā varēs apstrīdēt normatīvajos aktos noteiktajai augstākajai iestādei. Augstākā iestāde par Dienesta pieņemtajiem lēmumiem būs noteikta Ministru kabineta 2004. gada 23. novembra noteikumos Nr. 962 “Valsts vides dienesta nolikums” (turpmāk - Dienesta nolikums), un tā būs Dienesta ģenerāldirektors. Augstāka iestāde apstrīdēšanas stadijā pieņem vienu no Administratīvā procesa likuma 81.pantā minētajiem lēmumiem, tai skaitā var atcelt izdoto atļauju vai izdot cita satura atļauju, tāpēc Ūdens apsaimniekošanas likuma 26.panta ceturtā daļa kā vispārējās administratīvā procesa normas dublējoša tiek izslēgta. Likumprojektā noteikts, ka Valsts vides dienesta ģenerāldirektora lēmumu var pārsūdzēt  tiesā Administratīvā procesa likumā noteiktajā kārtībā. Netiek mainīta iepriekš noteiktā kārtība, ka administratīvā akta apstrīdēšana aptur tā izpildi. Tomēr Dienests, tāpat kā iepriekš Aģentūra, varēs noteikt, ka apstrīdēšana neaptur lēmuma vai atļaujas darbību, ja darbības apturēšana var radīt būtisku negatīvu ietekmi uz vidi. It īpaši būtiski tas būs ārkārtas situācijās, kad jāveic nekavējoši pasākumi plūdu vai ilgstoša sausuma periodos. 
Tiek precizēts arī Ūdens apsaimniekošanas likuma 25.pants, jo sakarā ar Aģentūras likvidāciju gan ietekmes uz vidi novērtējuma atzinumu, gan tehniskos noteikumus izsniegs Dienests. 
Lai nodrošinātu tiesiskās noteiktības principa ievērošanu un vienotu pieeju par Dienesta pieņemtajiem lēmumiem iesniegto apstrīdēšanas iesniegumu izskatīšanā, tiek papildināti Ūdens apsaimniekošanas likuma pārejas noteikumi. Pārejas noteikums nepieciešams, lai nodrošinātu jau uzsākto lietu, kas ierosinātas saskaņā ar līdzšinējo šā likuma 26. panta trešās daļas redakciju, izskatīšanas nepārtrauktību. Proti, lai arī pēc grozījumu stāšanās spēkā šīs lietas izskatītu institūcija, kurai ar jauno regulējumu paredzēta kompetence attiecīgajā jautājumā - Valsts vides dienesta ģenerāldirektors. Tādejādi tiek nodrošināts procesuālais pēctecīgums.
Likumprojekts paredz vārdus „reģionālā vides pārvalde” aizstāt ar vārdiem „Valsts vides dienests”, jo reģionālā vides pārvalde ir VVD struktūra, līdz ar to nav lietderīgi  likumā dot atsauci uz konkrētu iestādes struktūrvienību.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Ūdens resursu lietotāji
Ietekmes apraksts
Ūdens resursu lietotāji būs informēti un skaidri zinās savas tiesības apstrīdēt administratīvos aktus. Vienlaikus mazinās arī administratīvais slogs, jo jāsadarbojas tikai ar vienu iestādi ūdens resursu izmantošanā. 
Juridiskās personas
Ūdens resursu lietotāji
Ietekmes apraksts
Ūdens resursu lietotāji būs informēti un skaidri zinās savas tiesības apstrīdēt administratīvos aktus. Vienlaikus mazinās arī administratīvais slogs, jo jāsadarbojas tikai ar vienu iestādi ūdens resursu izmantošanā. 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2004. gada 23. novembra noteikumi Nr. 962 “Valsts vides dienesta nolikums”
Pamatojums un apraksts
Dienesta nolikumā jāparedz, ka Dienesta amatpersonu izdotos administratīvos aktus (kas ietvers arī administratīvos aktus ūdens resursu izmantošanas jomā) var apstrīdēt Dienesta ģenerāldirektoram. Savukārt Dienesta ģenerāldirektora lēmumus var pārsūdzēt administratīvajā tiesā.  
Grozījumi Dienesta nolikumā tiek virzīti paralēli likumprojektam. 
Atbildīgā institūcija
Klimata un enerģētikas ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts vides dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/legal_acts/4f838a2d-b58b-4ad7-b48b-74d28e7233de
6.3. Sabiedrības līdzdalības rezultāti
Sabiedrības līdzdalības procesa laikā tika iesniegti 13 viedokļi. Viedokļus iesniedza  Andris Kontants, Beata Āboliņa, Dace Smiltiņa, Rimants Jugans, Daina Kalniete, Rimants Jugans, biedrība “Mēs Ēdolei”, biedrība "Kurzemes vides aizsardzības asociācija",  Šķirnes saglabāšanas apvienība "Zilā govs", biedrība "Tīra mana Tēvu zeme", 5 neidentificētas fiziskas personas. Viedokļos tika norādīts, ka sabiedrības apspriešanai tiek nodotas iestāžu nosaukumu maiņa un apvienošana. Šādi grozījumi vājina vides aizsardzības normas, kā arī pazūd iespēja veikt neatkarīgu iestādes darba izvērtējumu. Grozījumi apdraud tiesiskumu, sabiedrības līdzdalību un efektīvu vides aizsardzību. Šie viedokļi netika ņemti vērā.
Pamatojums, kāpēc šie viedokļi netika ņemti vērā: Lai pilnveidotu valsts pārvaldes institucionālo sistēmu un nodrošinātu tās darbības efektivitāti, optimizāciju un birokrātijas mazināšanu, Enerģētikas un vides aģentūra tiek likvidēta, pievienojot to Valsts vides dienestam, saskaņā ar Ministru kabineta 2025. gada 26. augusta  rīkojumu Nr. 533 “Par Enerģētikas un vides aģentūras pievienošanu Valsts vides dienestam” un ievērojot Valsts pārvaldes iekārtas likuma 15. panta ceturtās daļas 1. punktu.
Valsts pārvaldes iekārtas likuma 10. pantā ir nostiprināti galvenie valsts pārvaldes darbības principi, un īpaši uzsver principus - "valsts pārvalde darbojas sabiedrības interesēs, ir pakļauta likumam un tiesībām" un  "īstenojot valsts pārvaldes funkcijas, tai nav savu interešu". Tāpēc administratīvā akta apstrīdēšanas gadījumā jebkuram lēmumam  – neatkarīgi no tā, vai to pieņemtu Enerģētikas un vides aģentūra vai Valsts vides dienests – jāatbilst normatīvajiem aktiem. 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts vides dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Dienests pārņems Aģentūras funkciju - pārskatīt apstrīdētos Dienesta izdotos administratīvos aktus ūdens resursu izmantošanas jomā. 

	5. Tiks veikta iekšējo institūcijas procesu efektivizācija
	Jā
	Konsolidējot administratīvo aktu ūdens resursu izmantošanas jomā izdošanu un to apstrīdēšanu, vienas iestādes kompetencē, būs iespēja samazināt kontaktpunktu skaitu ūdens resursu apsaimniekotājiem, nodrošināt vienotu pieeju un efektīvāku cilvēkresursu izmantošanu. 

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Likumprojekts aktualizē Dienesta funkcijas, kas izriet no Ministru kabineta rīkojuma projektā "Par Enerģētikas un vides aģentūras pievienošanu Valsts vides dienestam" (25-TA-1300) paredzētās Aģentūras  pievienošanas Dienestam. Rīkojuma projekts atrodas saskaņošanas procesā.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Konsolidējot administratīvo aktu ūdens resursu izmantošanas jomā izdošanu un to apstrīdēšanu vienas iestādes kompetencē, būs iespēja samazināt kontaktpunktu skaitu ūdens resursu apsaimniekotājiem, nodrošināt vienotu pieeju un efektīvāku cilvēkresursu izmantošanu. 
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

